Πανελλήνιο πρωτάθλημα καλαθοσφαίρισης ανδρών 1948-49

Το 11ο **[[Ελληνικό πρωτάθλημα καλαθοσφαίρισης ανδρών|Πανελλήνιο πρωτάθλημα καλαθοσφαίρισης ανδρών]] 1948–49** διεξήχθη στην Αθήνα, ξεκίνησε στις 29 Σεπτεμβρίου 1949 και ολοκληρώθηκε στις 13 Νοεμβρίου 1949. Πρωταθλήτρια ομάδα αναδείχθηκε ο Ολυμπιακός για πρώτη φορά στην ιστορία του, μετά από ένσταση που υπέβαλε αφού ηττήθηκε στον τελικό πρωταθλήματος από τον Τρίτωνα. Ετσι ο τελικός επαναλήφθηκε με νικητή τον Ολυμπιακό, αν και αρχικά ο Τρίτων είχε αναδειχθεί πρωταθλητής Ελλάδος.

## Πρωτάθλημα Αθηνών-Πειραιώς
Στο πρωτάθλημα Αθηνών-Πειραιώς  αγωνίστηκαν (9): Ολυμπιακός, ΧΑΝ Κοκκινιάς, ΑΟ Π.Φάληρο, Εσπερος Καλλιθέας, Παγκράτι, Παναθηναϊκός, Σπόρτιγκ, Τρίτων, Νηαρ Ηστ. Ξεκίνησε στις 13 Μαρτίου 1949. Οι 4 καλύτερες στην κατάταξη προκρίθηκαν στο πανελλήνιο. Υποβιβάστηκαν Παγκράτι, Νηαρ Ηστ, Εσπερος Καλλιθέας, ΑΟ Π.Φάληρο καθώς υπήρξε μείωση ομάδων την επόμενη σεζόν.

Αποτελεσματα
*Τρίτων - Νηαρ Ηστ 47-21 (έναρξη πρωταθλήματος)
*Ολυμπιακός - Νηαρ Ηστ 68-15
*Ολυμπιακός - ΧΑΝ Κοκκινιάς 71-15
*Τρίτων - ΑΟ Π.Φάληρο 41-25
*ΠΑΟ - Εσπερος Καλλιθέας 71-19 

Πρωταθλητής αναδείχθηκε ο Παναθηναϊκός.

## Πρωτάθλημα Θεσσαλονίκης
Πρωταθλητής αναδείχθηκε η ΧΑΝΘ.

## Πρωτάθλημα Πάτρας
Πρωταθλητής αναδείχθηκε το Σκαγιοπούλειο.

## Το πρωτάθλημα

Στο πρωτάθλημα συμμετείχαν συνολικά επτά ομάδες, τέσσερις από το τοπικό πρωτάθλημα της Αθήνας (Ολυμπιακός, Παναθηναϊκός, Σπόρτιγκ, Τρίτων), δύο από το πρωτάθλημα Θεσσαλονίκης (Άρης, ΧΑΝΘ) και μία από την επαρχία (Σκαγιοπούλειο Πάτρας). Οι αγώνες διεξήχθησαν στο γήπεδο του Τρίτωνα (στην οδό Γ'Σεπτεμβρίου), εκτός από τον επαναληπτικό Ολυμπιακός–ΧΑΝΘ και τον επαναληπτικό τελικό Ολυμπιακός–Τρίτων (κατόπιν ένστασης του ΟΣΦΠ) που διεξήχθησαν στο γήπεδο του Πανελληνίου.

Στην πρωταθλήτρια ομάδα του Ολυμπιακού αγωνίζονταν οι: Γιάννης Σπανουδάκης, Αλέκος Σπανουδάκης, Γερακαράκης, Κουτσούκος, Χατζηνικολάου, Στυλιανός Τσικάτος, Σινόπουλος, Σιδηρόπουλος, Γουνόπουλος, Αρκουδέας. 
Προπονητής: Γιάννης Σπανουδάκης

1ος σκόρερ ήταν ο Αλέκος Σπανουδάκης Ολυμπιακός με 133 πόντους.

## Βαθμολογία

**Β**= Βαθμοί, **Α**= Αγώνες, **Ν**= Νίκες, **Η**= Ήττες, **ΠΥ**= Πόντοι υπέρ, **ΠΚ**= Πόντοι κατά, **ΔΠ**= Διαφορά πόντων

## Πίνακας αποτελεσμάτων

### Τελικός

**Σημειώσεις**
*Ο Τρίτων και ο Ολυμπιακός ισοβάθμησαν στην πρώτη θέση και σύμφωνα με τους κανονισμούς θα αγωνίζονταν σε έναν τελικό για να αναδειχθεί ο πρωταθλητής. Ο τελικός έληξε υπέρ του Τρίτωνα με 36–34, αλλά ο Ολυμπιακός υπέβαλε ένσταση και το τρόπαιο δεν δόθηκε στον Τρίτωνα. Ακολούθησε η ΧΑΝΘ, η οποία με τη σειρά της έκανε επίσης ένσταση για τον αγώνα Ολυμπιακός–ΧΑΝΘ 39–35 στην τελευταία αγωνιστική, η οποία έγινε δεκτή από τον ΣΕΓΑΣ, ο οποίος θεώρησε τον τελικό ως άκυρο, αφού ο αγώνας Ολυμπιακός–ΧΑΝΘ έπρεπε να επαναληφθεί και σε περίπτωση που η ΧΑΝΘ τον κέρδιζε, θα αγωνιζόταν εκείνη στον τελικό αντί της πειραϊκής ομάδας. Ο αγώνας επαναλήφθηκε στο Κλειστό του Πανελληνίου με τον Ολυμπιακό και πάλι νικητή με 41–39, ο οποίος αγωνίστηκε στον τελικό εναντίον του Τρίτωνα στο ίδιο γήπεδο και αυτή τη φορά νίκησε με 28-24 και κατέκτησε τον τίτλο.

## Παραπομπές


## Πηγές
*«100 χρόνια μπάσκετ», εκδόσεις «Τρίποντο», Αθήνα 1991

## Εξωτερικοί σύνδεσμοι
*Αθλητική Ηχώ - Ψηφιακό Αρχείο

1948-49
Κατηγορία:Καλαθοσφαίριση το 1948
Κατηγορία:Καλαθοσφαίριση το 1949